CELEX: 32010R0026
Language: hr
Date: 2010-01-12 00:00:00
Title: Uredba Komisije (EU) br. 26/2010 od 12. siječnja 2010. o izmjeni Uredbe Vijeća (EZ) br. 872/2004 o daljnjim mjerama ograničavanja u odnosu na Liberiju

18/Sv. 013
            
            
               HR
            
            
               Službeni list Europske unije
            
            
               170
            
         32010R0026
   
               L 009/5
            
            
               SLUŽBENI LIST EUROPSKE UNIJE
            
            
               12.01.2010.
            
         
      UREDBA KOMISIJE (EU) br. 26/2010
   od 12. siječnja 2010.
   o izmjeni Uredbe Vijeća (EZ) br. 872/2004 o daljnjim mjerama ograničavanja u odnosu na Liberiju
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 872/2004 od 29. travnja 2004. o daljnjim mjerama ograničavanja u odnosu na Liberiju (1), a posebno njezin članak 11. točku (a),
   budući da:
   
               (1)
            
            
               Prilog I. Uredbi (EZ) br. 872/2004 navodi fizičke i pravne osobe, tijela i subjekte na koje se primjenjuje zamrzavanje financijskih sredstava i gospodarskih izvora na temelju te Uredbe.
            
         
               (2)
            
            
               Odbor za sankcije Vijeća sigurnosti Ujedinjenih naroda 16. prosinca 2009. odlučio je izmijeniti popis osoba, skupina i subjekata na koje treba primijeniti zamrzavanje sredstava i gospodarskih resursa. Prilog I. treba stoga na odgovarajući način izmijeniti,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 872/2004 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. siječnja 2010.
      
         
            Za Komisiju,
         
            u ime predsjednika,
         João Vale DE ALMEIDA
         
         
            Glavni direktor za vanjske odnose
         
      
   
   
      (1)  SL L 162, 30.4.2004., str. 32.
   PRILOG
   Prilog I. Uredbi (EZ) br. 872/2004 mijenja se kako slijedi:
   Sljedeća fizička osoba se briše:
   
      „Ali Kleilat (alias (a) Ali Qoleilat, (b) Ali Koleilat Delbi, (c) Ali Ramadhan Kleilat Al-Delbi, (d) Ali Ramadan Kleilat Al-Dilby, (e) Ali Ramadan Kleilat, (f) Ali Ramadan Kleilat Sari). Datum rođenja: 10.7.1970. (godina rođenja u nekim njegovim putovnicama je 1963.). Mjesto rođenja: Bejrut, Libanon. Državljanstvo: libanonsko. Brojevi putovnica: (a) 0508734, (b) 1432126 (Libanon), (c) Regular-RL0160888 (Libanon), (d) D00290903 (Liberija), (e) Z01037744 (Nizozemska), (f) Regular-B0744958 (Venezuela). Broj nacionalnog registra: 2016, Mazraa. Datum uvrštenja na popis iz članka 6. točke (b): 23.6.2004.”